หายหน้าจากวงการบันเทิงไปถึง 10 กว่าปี สำหรับหนุ่มนักบู๊ชื่อดังของเมืองไทย ดอน ธีระธาดา หรือ ภาณุทัศน์ ธีระธาดา ที่ตอนนี้ได้ผันตัวไปเป็นสตั๊นท์แมนในวงการฮอลลีวูดแล้ว ล่าสุด เจ้าตัวกำลังจะเข้าพิธีแต่งงานแล้ว กับแฟนสาวชาวเวียดนาม ซึ่งเป็นทันตแพทย์ นามว่า มีมี่ โดยล่าสุด หนุ่มดอนได้ควงแขนว่าที่เจ้าสาว พร้อมด้วยคุณแม่ซูซี่ หทัยเทพ ธีระธาดา เดินทางมาเลือกซื้อเครื่องเพชรที่ร้าน Gem Peace By Chuechai ที่ The Emporium Shopping Complex ของชูชัย ชัยฤทธิเลิศ โดยหนุ่มดอนได้พูดถึงงานแต่งที่จะถึงนี้ว่า,เห็นว่าสาเหตุที่กลับมาเมืองไทยครั้งนี้ เป็นเพราะจะมีข่าวดี? ,ดอน ใช่ครับ ผมกลับมาเมืองไทยครั้งนี้ ก็เพราะว่ากำลังจะมีพิธีแต่งงานกับแฟนผม เนื่องจากเมื่อปีที่แล้ว ผมเพิ่งจะขอเขาแต่งงานที่สมุย เค้าก็ติดใจเมืองไทย เลยอยากจะแต่งงานที่เมืองไทย จัดงาน 2 งาน งานแรกเป็นงานส่วนตัวที่สมุย จัดขึ้นวันที่ 21 ธันวาคม เชิญแขกประมาณ 60 คน และอีกวันก็จัดที่กรุงเทพฯ ครับ จัดวันที่ 25 ธันวาคม เป็นงานใหญ่ อันนี้ก็จะมีการเชิญสื่อ เชิญเพื่อนๆ ดารา ผู้กำกับ และก็ผู้ใหญ่ในวงการ มาร่วมงานด้วยครับ,พบรักกันที่ไหน? ,ดอน พบรักกันที่อเมริกาครับ เมื่อ 4 ปีที่แล้ว เค้าเป็นหมอฟันครับ ครั้งแรกที่เจอผมมีฟันคุดที่ต้องเอาออกไป เราเลยได้เจอกัน (ยิ้ม),มีมี่เป็นคนสัญชาติอะไร? ,ดอน เป็นคนเวียดนามครับ แต่เราเจอกันที่อเมริกา,ประทับใจอะไรในตัวของมีมี่? ,ดอน ประทับใจที่เค้ายืนอยู่อย่างนี้ เค้านิ่งอยู่อย่างนี้ ไม่เคยเจอมาก่อน เค้าเป็นคนที่เข้าใจ ทนทุกสิ่งทุกอย่าง เข้าใจทุกอย่างได้ดี เราอยู่ด้วยกันได้ ชีวิตผมเป็นชีวิตที่ไม่ปกติ ต้องเดินทางบ่อย ทำงานเสี่ยงชีวิตบ่อย แต่ว่าเค้ายังสนใจในสิ่งที่ผมทำ เค้าอยู่ข้างๆ ผมตลอด,ตอนที่เราขอคุณมีมี่แต่งงาน บรรยากาศวันนั้นโรแมนติกไหม?  ดอน ตลกมากกว่าครับ (หัวเราะ) คือผมพยายามทำให้โรแมนติก แต่ไม่รู้เกิดอะไรขึ้น ผมอาเจียนตลอดทั้งวันเลย จนมีมี่เค้าคิดว่าผมไม่สบาย แต่สุดท้าย พอผมขอเค้าแต่งงานปุ๊บ และเค้าตอบตกลง พลุก็ถูกจุดขึ้นทันที ถามว่าโรแมนติกมั้ย ผมว่าอาจน่ารักบวกกับเป็นเรื่องที่ตลกมากกว่า (หัวเราะ) ปกติเค้าเป็นคนร้องไห้ง่าย แต่วันที่ขอแต่งงาน เค้าหัวเราะทั้งคืน,มีมี่ ก็รู้สึกว่าโรแมนติกนะ มีมี่เองก็ประทับใจด้วย เพราะไม่คิดมาก่อนว่าเค้าจะขอแต่งงาน คือมันก็เซอร์ไพรส์ และก็มีความสุขไปพร้อมๆ กัน (ยิ้ม),มีมี่กับดอนอายุเท่ากันไหม? ,ดอน ไม่ครับ ผมแก่กว่าเค้านิดนึง ผม 39 เค้าเพิ่งเข้า 34 ครับ,หลังจากแต่งงาน จะไปอยู่อเมริกาถาวรเลยไหม?,ดอน ใช่ครับ เรายังใช้ชีวิตอยู่ที่อเมริกา งานก็อยู่ที่โน่น สำหรับช่วงนี้เราก็ใช้ชีวิตที่โน่นอยู่,ดอนอยู่อเมริกามานานเท่าไรแล้ว? ,ดอน ก็น่าจะประมาณ 10 กว่าปีครับ,ฤกษ์งานแต่ง จัดที่ไหน? ,ดอน อันนี้คุณแม่ช่วยหาวันดีให้ครับ แม่ไปถามพระมาให้ครับ  คุณแม่ วันที่ 25 ธันวาคม นะคะ จัดที่โรงแรมโฟร์ซีซั่นค่ะ และจะมีช่วงแถลงข่าวที่ห้องราชดำริ ซึ่งห้องนี้แม่ต้องบอกก่อนว่า ทางโรงแรมไม่เคยให้ใครง่ายๆ เนื่องจากเป็นห้องที่เวลามีประธานาธิบดีมา ก็จะใช้แค่เฉพาะห้องนี้ ขอเชิญนักข่าวด้วยนะคะ เวลาประมาณบ่ายสองโมง และก็มีพิธีแห่ขันหมากตั้งแต่ 7 โมงเช้า ดอนนี้เค้าจะไม่รู้เลยว่าแม่จัดให้เค้ายังไง แต่ที่เค้ารู้คือเค้าจะต้องขี่ช้าง,เรียกว่าเป็นงานช้างงานใหญ่ ถึงขั้นปิดถนนเลย?,คุณแม่ ก็คงปิดถนนเค้าไม่ได้น่ะค่ะ แต่ว่าให้เป็นขบวนช้างมาในตอนเช้า ก็คงยังไม่มีรถเท่าไร หลังจากนั้นเป็นพิธีหมั้น และต่อด้วยพิธีสงฆ์ เพราะคุณแม่เป็นคนที่เชื่อเรื่องที่จะต้องไหว้ ต้องทำพิธีทางศาสนาค่ะ หลังจากนั้นก็จะเลี้ยงอาหารเพล ช่วงเย็นก็จะมีงานแต่ง พอถึงสามทุ่มก็จะมีอาฟเตอร์ปาร์ตี้ค่ะ,นอกเหนือจากสินสอดที่ได้เห็นในวันนี้แล้ว คือเครื่องเพชรมูลค่า 100 ล้าน แล้วยังมีสินสอดพวกอสังหาริมทรัพย์อะไรอีกไหม?,คุณแม่ ก็มีคอนโดที่ซื้อให้เค้าที่นี่ เพราะตอนนี้เค้าก็ได้ไปพักที่คอนโดคิวหลังสวน ซึ่งเป็นโลเคชั่นที่สะดวกสบาย และดอนเค้ามีความตั้งใจที่จะซื้อร้านใหม่ให้กับภรรยาเค้า เพราะตอนนี้เค้าอยู่กันไกลมาก มีมี่เค้ามีความอดทนมากที่จะขับรถเกือบ 2 ชั่วโมงไปที่ทำงาน ฉะนั้น ไปกลับก็ 4 ชั่วโมง เราก็เห็นว่าเค้าเป็นคนที่รักดอนจริง ถ้าสามารถมาอยู่ใกล้กันได้ หรือว่าซื้อบ้านไว้ เพื่อที่จะเป็นครอบครัวจะได้มีตัวน้อยๆมา แต่แม่คิดว่าก็คงเอามาเลี้ยงเอง (หัวเราะ),ดอน เดี๋ยวว่ากันอีกทีนึง (ยิ้ม),ดอนพร้อมจะมีทายาทหลังแต่งงานเลยไหม? ,ดอน ยังครับ เราทั้งคู่ยังไม่พร้อมครับ ผมกำลังจะเปลี่ยนอาชีพอยู่ครับ มาหันกำกับเอง มันเป็นงานที่วุ่นวายมาก การที่จะมีลูก เราไม่มีเวลาทำงานอย่างนี้ได้เลย สำหรับเค้าก็เหมือนกัน ถ้าเปิดร้านใหม่ก็จะยุ่งตรงนั้น เราอยากมีเวลาด้วยกัน เดินทางด้วยกัน ใช้ชีวิตด้วยกันก่อน ตอนนี้เรามีหมาอยู่ตัวหนึ่ง ชื่อ แมกซ์ เป็นหมาที่เรารักมากเหมือนลูกเลย ทีนี้มีแมกซ์ก็เครียดแล้ว เพราะว่าเวลาผมไปถ่ายหนังต่างประเทศนานๆ แมกซ์ก็จะเครียด รอที่ประตูทุกวัน,เพราะฉะนั้น งานของดอนพวกสตั๊นท์ หรือการแสดงก็จะเฟดลงเลยไหม?,ดอน ไม่ครับ ผมก็ทำหนัง ทำงานไปเรื่อยๆ แต่ผมไม่แสดงแล้ว ผมจะกำกับคิวบู๊ ผมสอนพวกดาราออกแบบแอ็กชั่น แล้วก็ตอนนี้มีคุยกันจะกำกับหนัง แต่ว่ารอสักพักก่อน,มีมี่รู้ไหมว่าดอนเป็นคนที่มีชื่อเสียงในเมืองไทย?,ดอน ตอนแรกเค้าไม่รู้ เราไม่ได้บอก แต่เค้าก็ได้ยินมาเรื่อยๆ บางครั้งมีลูกค้าคนไทยมา เค้าก็ถามว่าคุณเป็นคนไทยเหรอ แฟนเราก็เป็นคนไทยเหมือนกัน แล้วเอารูปให้ดู ลูกค้าก็บอกว่าเคยเห็นเค้าเคยเป็นดาราในเมืองไทย จากนั้นมา มีมี่ก็รู้จักครับ,ในเรื่องของแขกที่จะมาร่วมงาน จะมีส่วนของนักแสดง และเพื่อนทางฝั่งฮอลีวูดมาร่วมงานไหม?,ดอน ก็มีบ้างครับ ทั้งดารา ผู้กำกับ และโปรดิวเซอร์ แต่ทั้งนี้แล้วอาจจะมีบางคนที่ไปสมุย แต่ไม่ไปกรุงเทพฯ ไปกรุงเทพฯ แต่ไม่ได้ไปสมุย ผมก็มีเพื่อนมาจากอเมริกาเยอะเหมือนกัน,เมื่อกี้คุณแม่บอกเรื่องสินสอดแล้ว รวมถึงคอนโดแล้ว ในส่วนของงานแต่งจะรวมมูลค่าถึง 100 ล้านไหม?,คุณแม่ จริงๆ แล้วเราเป็นคนไม่ชอบนับ ถ้าเกิดนับแล้วเดี๋ยวตกใจ ในส่วนของเครื่องเพชรก็จ่ายเท่าที่คุณชูชัยเค้าบอกมาดีกว่า แต่ของโรงแรมเนี่ย ทำอะไรชอบทำล่วงหน้า คำนวณเงินมาของโรงแรมนี่จ่ายหมดแล้ว ออแกไนเซอร์นี่จ่ายหมดแล้ว เราไม่ชอบที่จะค้างคา แบบว่างานเสร็จค่อยมาจ่าย,ธีมงานเป็นงานแบบไหน? ,คุณแม่ ขอไม่บอก เพราะว่าดอนยังไม่รู้เลยว่าแม่จัดอะไรให้ ออแกไนเซอร์เราก็ไม่ใช่ย่อย เพราะว่าคุณคุกกี้ลูกของเจ้ากอแก้ว เป็นคนที่จัดการให้ และก็ปลื้มใจมาก เพราะว่าคุณคุกกี้ไม่ยอมจัดงานแต่งงานให้ใครง่ายๆ ส่วนมากจะจัดงานแบรนด์เนมมากกว่า ถือว่าเค้าให้ความเมตตาดอน โดยเฉพาะผ้าที่ดอนจะนุ่ง เค้าก็เอาผ้าของตัวเค้าเองมาให้ดอนนุ่งเลย ก็ถือว่าเป็นความเมตตาของคุณคุกกี้ที่มีต่อดอน รับรองงานของเราไม่เหมือนใครแน่นอนค่ะ.
หายหน้าจากวงการบันเทิงไปถึง 10กว่าปี สำหรับหนุ่มนักบู๊ชื่อดังของเมืองไทย ดอน ธีระธาดา หรือ ภาณุทัศน์ ธีระธาดา ที่ตอนนี้ได้ผันตัวไปเป็นสตั๊นท์แมนในวงการฮอลลีวูดแล้ว